Тэндэнцыя (Гейнэ/Таўбін)
Услаўляй, поэт нямецкі,
Нашу волю, каб твой спеў
Марсэльезаю ўзрушыў
Нашы сэрцы, нашы душы.
Не сьпявай, як Вэртэр, болей -
Ён для Лоты ўвесь гарэў.
Што пачуеш, што разважыш -
Ты народу перакажаш
Мовай зброі, мовай боек!
Ты ня будзь лагоднай флейтай,
Ідылічнаю душой.

Будзь літаўрам, а ня лірай.
Будзь гарматай, будзь мортырай,
Бі, трубі, грымі, шалей ты,
Бі, трубі, грымі і ляскай,
Покуль не заплыў крывёй!
Толькі так сьпяваў ты нам каб, -
Але помні: ўсё ў напрамку,
Больш агульным, калі ласка.

Вершы
Генрых Гейнэ
Пераклады Юлія Таўбіна
Вершы Генрыха Гейнэ

de:Die Tendenz
ru:Певец Германии! Народу (Гейне/Чюмина)